CELEX: 31991D0232
Language: el
Date: 1991-04-10 00:00:00
Title: 91/232/ΕΟΚ: Απόφαση της Επιτροπής της 10ης Απριλίου 1991 για την αύξηση, κατά την περίοδο 1991/92, της κοινοτικής ποσόστωσης ενδομεταφορών ( καμποτάζ ) για τις εθνικές εμπορευματικές οδικές μεταφορές που πραγματοποιούν μη εγκατεστημένοι μεταφορείς

Avis juridique important

|

31991D0232

91/232/ΕΟΚ: Απόφαση της Επιτροπής της 10ης Απριλίου 1991 για την αύξηση, κατά την περίοδο 1991/92, της κοινοτικής ποσόστωσης ενδομεταφορών ( καμποτάζ ) για τις εθνικές εμπορευματικές οδικές μεταφορές που πραγματοποιούν μη εγκατεστημένοι μεταφορείς  

Επίσημη Εφημερίδα αριθ. L 102 της 23/04/1991 σ. 0024 - 0024

ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Απριλίου 1991  για την αύξηση, κατά την περίοδο 1991/92, της κοινοτικής ποσόστωσης ενδομεταφορών ( καμποτάζ ) για τις εθνικές εμπορευματικές οδικές μεταφορές που πραγματοποιούν μη εγκατεστημένοι μεταφορείς   ( 91/232/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 4059/89 του Συμβουλίου της 21ης Δεκεμβρίου 1989 για τον καθορισμό των όρων υπό τους οποίους γίνονται δεκτοί στις εθνικές οδικές εμπορευματικές μεταφορές σ' ένα κράτος μέλος μεταφορείς μη εγκατεστημένοι σ' αυτό ( 1 ), όπως  τροποποιήθηκε από τον κανονισμό ( ΕΟΚ ) αριθ . 296/91 ( 2 ), και ιδίως το άρθρο 2 παράγραφος 4,  Εκτιμώντας :  ότι, σύμφωνα με το άρθρο 2 παράγραφος 4 του κανονισμού ( ΕΟΚ ) αριθ . 4059/89, η Επιτροπή καθορίζει πριν από την 1η Απριλίου κάθε έτους την αύξηση της κοινοτικής ποσόστωσης ενδομεταφορών -  ότι η αύξηση αυτή είναι της τάξης του 10 % εκτός και εάν η εσωτερική οδική κυκλοφορία στα κράτη μέλη υπερβαίνει το προαναφερθέν ποσοστό αύξησης -  ότι, σύμφωνα με τα διαθέσιμα στατιστικά στοιχεία, οι εθνικές οδικές εμπορευματικές μεταφορές που πραγματοποιούνται στα κράτη μέλη αυξήθηκαν κατά 5 % το 1989 -  ότι κατά συνέπεια πρέπει να αυξηθεί η κοινοτική ποσόστωση ενδομεταφορών κατά 10 % για το διάστημα 1991/92,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Η κοινοτική ποσόστωση ενδομεταφορών αυξάνεται κατά 10 % για το διάστημα 1991/92 . Οι επιπλέον άδειες ενδομεταφορών ορίζονται σε 1 536 .  Άρθρο 2  Οι επιπλέον άδειες ενδομεταφορών που ορίζονται στο άρθρο 1 κατανέμονται ως εξής :  - Βέλγιο 133  - Δανία 129  - Γερμανία 217  - Ελλάδα 59  - Ισπανία 138  - Γαλλία 180  - Ιρλανδία 60  - Ιταλία 180  - Λουξεμβούργο 62  - Κάτω Χώρες 187  - Πορτογαλία 78  - Ηνωμένο 113  Άρθρο 3  Η παρούσα απόφαση απευθύνεται στα κράτη μέλη . Βρυξέλλες, 10 Απριλίου 1991 . Για την Επιτροπή  Karel VAN MIERT  Μέλος της Επιτροπής  ( 1 ) ΕΕ αριθ . L 390 της 30 . 12 . 1989, σ . 3 . ( 2 ) ΕΕ αριθ . L 36 της 8 . 2 . 1991, σ . 8 .